Bergstadens satser på frokost
BON APETIT: Blide kokker og servitører sammen med god mat ved Bergstadens Hotel. Fra venstre Asbjørn Flatberg, Marianne Asphaug Strand og Andre Klokkervold. Foto: Per Magne Moan
- Viktig med en god start på dagen, sier frokostsjef Andre Klokkervold.
Publisert: 19.01.2017 kl 10:39
Bergstadens Hotell på Røros mener frokost er viktig og utvider nå sin satsing på dagens første og viktigste måltid. Andre Klokkervold er frokostansvarlig ved hotellet og han sier at en god start på dagen er utrolig viktig med tanke på å få gjester tilbake.
En bedre start på dagen enn en skikkelig god frokost er vanskelig å få til og Klokkervold sier at i den grad det lar seg gjøre så benyttes lokale råvarer.
Da hotellet nylig gikk ut av Scandic-kjeden kunne det satses mer på egne områder og nå utvides frokosten enda mer med kokker som skal tilberede mye av maten inne i restauranten mens gjestene kan bivåne, og ikke minst lukte, det hele.